《念奴娇 其二 感怀呈洪守》
宋代·刘仙伦

吴山青处，恨长安路断，黄尘如雾。荆楚西来行堑远，北过淮堧严扈。

九塞貔貅，三关虎豹，空作陪京固。天高难叫，若为得诉忠语。

追念江左英雄，中兴事业，枉被奸臣误。不见翠华移跸处，枉负吾皇神武。

击楫凭谁，问筹无计，何日宽忧顾。倚筇长叹，满怀清泪如雨。

作者简介：刘仙伦（生卒年不详）一名儗，字叔儗，号招山，庐陵（今江西吉安）人。与刘过齐名，称为“庐陵二布衣”。著有《招山小集》一卷。赵万里《校辑宋金元人词》辑为《招山乐章》一卷。